**INFORMATIVNI LISTIĆ O KORIŠTENJU TABLETA**

**Općenito o projektu**

* Podrška provedbi cjelovite kurikularne reforme (CKR) - Škola za život
* Dobavljač: S&T Hrvatska
* Proizvođač: FoxConn
* Tableti će se koristiti u frontalnoj primjeni reforme obrazovanja
* Tableti za šk. god 2019./2020. namijenjeni su *za sve učenike petih, sedmih i prvih razreda*
* **Za učenike petih i sedmih razreda planirano je individualno korištenje tableta te ih učenici mogu koristiti i u školi i kod kuće.**
* Tableti koji su planirani za učenike prvih razreda ostaju u školi i koristi će ih na nastavi učenici od 1. do 4. razreda osnovne škole pod nadzorom učitelja, najčešće u grupnom radu u omjeru 4 učenika na 1 tablet.
* Sudionici: MZO, CarNet, nakladnici, telekom operateri, S&T Hrvatska

**Uloga tableta u programu Škola za život**

* Tablet je pomoćno nastavno sredstvo – alat za učenje, neće služiti za pisanje, već istraživanje, suradnju i dijeljenje informacija
* Kao i svaki alat, tablet se može koristiti u dobre i loše svrhe – važno kod učenika osvijestiti koje su prednosti korištenja tableta i digitalnih sadržaja
* Vrijeme provedeno uz tablet – povremeno! Prednost treba dati fizičkoj aktivnosti i vježbanju rukopisa!
* ***tiskani udžbenik vs. digitalni udžbenik:***
  + digitalni udžbenik prati tiskani dio
  + ima interaktivne sadržaje (video, demonstracije)
  + omogućava igranje kvizova s trenutnom povratnom informacijom

**Tehničke specifikacije**

|  |  |
| --- | --- |
| S&T powered by Foxconn |  |
| Model: 8788\_7 |  |
| Element / komponenta | Tehničke specifikacije |
| Procesor | 8-jezgreni, 2.0 GHz |
| RAM memorija | 3 GB |
| Kapacitet pohrane | Interna memorija (ROM): 32 GB, podrška za Micro SD karticu 128 GB |
| Zaslon | Dijagonala: 10,1˝, rezolucija: 1280 x 800, IPS, Multi-touch (10 točki) |
| Konektori | USB 2.0 tip C, 3.5 mm stereo slušalice, ugrađeni čitač Micro SD kartice |
| Operativni sustav | Android 9.0, GMS certificiran i instaliran, hrvatski jezik predinstaliran i predodabran |
| Zvučnici | 2 ugrađena zvučnika (stereo) |
| Konektivnost | Wi-Fi: 802.11 a/b/g/n/ac 2.4 GHz + 5 GHz, |
|  | Bluetooth 4.2, 4G/LTE (nano-sim) |
| Senzori | GPS |
| Napajanje | AC napajanje AC100-240V, 50-60Hz, DC |
| Punjač | Punjač 5V-2A, zasebni kabel za punjenje (USB tip A – USB tip C) |
| Baterija | Kapacitet: 8000 mAh, Li-Polimer |
| Jamstvo | 24 mjeseca |
| Zaštita | Tvornički ugrađeni zaštitni etui s postoljem |
| Ergonomija | Ugrađeno postolje za tablet (tablet može stajati u polu uspravnom položaju) |
| Certifikati | ROHS, WEEE, CE |
| Kamera | Stražnja: 2.0 MP, prednja: 2.0 MP |
| Trajnost | Certificirano sukladno: IEC 60068-2-27 / IEC 60068-2-47 (trešnja, vibracija, udarac) |
|  | Certificirano sukladno: IEC 60068-2-31 (padovi i prevrtanje) |

**Zaštita tableta od fizičkih oštećenja**

* svaki tablet ima tvornički ugrađeni zaštitni preklopni etuikojidolazi u četiri boje s logotipa „Škola za život” koja osim **zaštite od pucanja** služi i kao **podesivo postolje**
* Preporučujemo: nabavite **futrolu (torbicu) za tablet** kako bi se još više smanjila mogućnost oštećenja tableta dok ga nose u školskoj torbi

**Zaštita zaslona od fizičkog oštećenja**

* **zaslon** je tvornički **zaštićen naljepnicom** koja ga štiti od ogrebotina (pazite, da je ne odlijepite prilikom skidanja zaštitne folije!)
* Preporučujemo: **kaljeno staklo** je kvalitetnija zaštita protiv grebanja i pucanja zaslona, koja čak štiti i od direktnog doticaja sa vodom. Ako želite, slobodno je postavite na zaslonu tableta!

**Zaključavanje uređaja**

* Svaki tablet mora imati postavljeni PIN!
* Primjena politike zaključavanja uređaja potrebna je za osnovnu zaštitu uređaja, ali i nužna za korištenje digitalnih certifikata na uređaju.
* Kada se uključuje, tablet traži se da upišete PIN
* Na svim tabletima postavljen je početni PIN: 1234
* **OBAVEZNO nakon početka korištenja i potpisivanja suglasnosti promijenite svoj PIN!**
* Učenik može sam promijeniti svoj PIN u postavkama uređaja.
* Koraci za promjenu PINa:

Postavke > Sigurnost > Zaključavanje zaslona > Ponovni unos PIN-a

* Učenik koji **zaboravi PIN** treba kontaktirati administratora tableta

**Što učenik može, a što ne?**

* Učenik *se može* prijaviti svojim elektroničkim identitetom oblika: [ime.prezime@skole.hr](mailto:ime.prezime@skole.hr) na različite web aplikacije koje koriste AAI@EduHr za autentikaciju korisnika (npr. MS Office 365, koji sadrži aplikacije Outlook, Word, PowerPoint i druge..)
* Učenik *nema mogućnost* da na tabletu instalira aplikacije s trgovine Google Play (Google Play Store) niti da postavi Google račun te da koristi Google usluge (Gmail, Gdisk, Duo, Google play filmovi i sl.)
* **Upozorenje! Uređaji za sada imaju samo web filtere za pristup pornografskim sadržajima te je napredni sustav kontrole pristupa internet sadržajima još u izradi.** Važno je da roditelj/skrbnik bude upoznat s aktivnostima djeteta/učenika na internetu.

**Spajanje tableta na internet**

* Tableti se na internet povezuju bežično **putem WiFi mreže i 4G LTE mreže**
* U školi se učenik povezuje bežičnu školsku mrežu ili po potrebi na 4G mrežu svoga SIM operatera
* U sklopu projekta „Škola za život” svaki učenik koji je uključen u projekt dobiva na korištenje **SIM karticu** (od teleoperatera: A1, Hrvatski telekom ili Tele2) **koja omogućava neograničen pristup obrazovnim sadržajima te 2,5 GB ostalog prometa na mjesečnoj razini.**
* Za korištenje navedenih mogućnosti korisnik mora **imati jedinstveni elektronički identitet u sustavu AAI@EduHr**, koji učenik dobiva u školi i postavljenu pristupnu točku (APN) spajanja. U nastavku se nalazi **popis internetskih domena koje neće trošiti promet** od 2,5 GB te kojima će se moći pristupiti i nakon što potrošite podatkovni promet uz uvjet da su prethodno podešene APN postavke.
  + # CARNET - skole.hr, e-skole.hr, carnet.hr, loomen.carnet.hr, sve usluge koje se nalaze na domeni edu.hr
  + # Alfa d.d. - mozaweb.com, alfaportal.hr
  + # Element d.o.o. - element.hr, ele-udzbenik.hr, e-udzbenik.hr, elematika.hr
  + # Kršćanska sadašnjost - udzbenici.ks.hr
  + # Udžbenik.hr - udzbenik.hr
  + # Oxford - exp.ouponlinepractice.com
  + # Hueber - hueber.de
  + # Glas koncila - glas-koncila.hr
  + # Profil Klett d.o.o. - profil-klett.hr
  + # Alka script – mozaweb.com i mozabook.com
  + # Školska knjiga - e-sfera.hr

**Instalirane aplikacije na tabletu**

* Sve aplikacije potrebne u nastavi bit će instalirane pomoću **ProMDM sustava** kojom upravlja **osoba zadužena za administriranje tableta**
* Instaliranje aplikacija vrši se na daljinu (pod uvjetom da je tablet povezan internetskom vezom) preko sustava MDM.
* Predinstalirane aplikacije na tabletu:
  + e-sferaExpress,digitalni sustav udžbenika Školske knjige
  + IZZI, digitalni sustav udžbenika Profil – Klett
  + mozaBook, obrazovni prezentacijski program za interaktivnu ploču
  + mozaik3D viewer, Mozaik digitalno obrazovanje
  + Oxford Learner's Bookshelf, obrazovni digitalni program za učenje engleskog jezika
  + matific, obrazovni digitalni program za učenje matematike

**Postavke pristupne točke (APN)**

* Prije prvog povezivanja na Internet putem mobilne podatkovne mreže provjerite je li odabrana **pristupna točka (APN)** naziva *„Internet – Škola za život”*
* Koraci za aktivaciju pristupne točke:

Postavke > Mreža i internet > Mobilna mreže > Napredno > Pristupne točke

* Ako nije označena **pristupna točka (APN)** *„Internet – Škola za život”* odaberite ju, budući da nenaplatne domene i 2,5 GB prometa možete koristiti samo ako koristite istu.
* U slučaj da je APN ispravno odabran a ne možete se spojiti na internet otvorite postavke pristupne točke *„Internet – Škola za život”* te provjerite jeste li dobro upisali korisničko ime i lozinku (upute su u datoteci „Upute za spajanje na Vip ili Tele2 mrezu“ koja se nalazi na web stranicama škole).

**Savjeti za kvalitetno korištenje tableta**

* Dinamiku korištenja tableta definirat će svaki učitelj ovisno o planiranom nastavnom procesu kako bi učenici pomoću tableta ostvarili odgojno-obrazovne ishode.
* Prilikom planiranja nastave, učitelj će uzeti u obzir opterećenja školskih torba i neće inzistirati istovremeno nošenje tableta i udžbenika.

**Upravljanje tabletima**

* svaki tablet i svaka SIM kartica ima svoj serijski broj i oni su preko MDM sustava i u bazi MZOŠ povezani s određenim učenikom preko njegovog AAI@EduHr identiteta
* svaki tablet je dobio i internu školsku peteroznamenkastu oznaku koja je napisana na zalijepljenoj naljepnici na poleđini tableta zajedno s ostalim bitnim informacijama
* **Administrator tableta** povezuje sve učeničke tablete u **Mobile Device Management (MDM) sustav** koji upravlja radom svih tableta i služi za zaštitu učenika i njihovih prava za vrijeme korištenja tableta
* **Zlatko Okreša**, učitelj informatike u OŠ Dr. V. Žganca Vratišinec, je **osoba zadužena za administriranje tableta** u OŠ Dr. Vinka Žganca Vratišinec.